Wp/shi/Fatima Tabaɛmrant
Fatima Tabamrant ( s tifinaɣ : ⴼⴰⵜⵉⵎⴰ ⵜⴰⴱⴰⵄⵎⵕⴰⵏⵜ) nɣ Fatima Cabu tga yat tanazurt d tamɣnast d tamɣart n tsrtit tamaziɣt taclḥiyt zɣ tasga n Sus, tettussan bahra s umarg nns. Tg yat ɣ timɣarin li ittkfan umarg ilan atig. Tlmdt Tamdyazt aylliɣ attara iwliwn nns.
Assaɣ
Tabaɛmrant ɣiklli yaɣ immala ism nns tuckad zɣ Ayt Baɛmran li igan tiqbilin li bahra ittyssan ɣ iffus n Umrruk. Tlul ɣ 1963 ɣ Bugafr, taqbilt n Idaw Nasr, iwalan i tiqbilin n Ayt Baɛmran.
Mẓẓi n tigigilt
Fatima Tabaɛmrant urd tlul tafd taɣnja n nqqurt imi nns. Mac tnkrd tga tigigilt. Tkka afus ɣ mẓẓi nns ɣ taxddamt dar timɣarin n babas. Ɣayn ast itḥin tigmmi nns tamzwarut, imlas idɣarn d iɣarasn yaḍnin. Zun ifran (n idrarn n waṭlas mẓẓiyn) ɣ isggasn n wis sa ida mraw (70), d laxsas ɣ tisgiwin n Tznit. Ammussu ad nns gr tigmma d idɣar d tmnaḍin ra gis iskr yat tamɣart ilmdn bahra n tɣawsiwin li ra gis iskr tamɣart mqqurn ɣ tmazirt n Lmɣrib.
Taɣarast n umarg d tamdyazt
Ɣ umzwaru tkcm s trabbut nɣ tinml n Ulbnsir ar trkaz ar trar awal, tffaɣ dars tkk mnnawt f ad a tkcm s tin Sɛid Actuk. Mac mddn ur t ssn abla ɣ tigira t n isggwasn n 80 d Muhmmad Blfqqih nttan ad ad thhi tasffift nns izwarn, tskr dis amarg n tnddamt, ngirin tskr ilmma tarabbut nns. Tabaɛmrant mqqar ur as itkfa wawal ɣ umzwaru ɣ tgwmma n Rways tusi tayafut ɣ tarmiwin nns : « Dar Ulbnsir lmdgh tunfust d ssiɛr n tmazight, dar Sɛid Actuk manik sa skargh amarg n usays, dar blfqqih asnmili n trabbut d tikki n luqqr ngr Rways d tarwasin ».
Tabaɛmrant tga yat tarnaruzt lli f nnan imazighn n Sus mas d amarg lli ttirir iga wi nns, tldi t id, zund asmun nns Rays M. Blfqqih lli dda tzrri imik ɣ tudrt nns n turruysa. Tml mayan ula ɣ umarg nns n isiyyas d walli tfa i Raysa Killy ɣ 1995.
Amarg n Tbaɛmrant ikcm ɣ umarg n tmgharin lli d ssagwan iwaliwn fssusnin d twulafin ifawn. Tabaɛmrant iggut maf tsawl mac ailli igan amarnu nns igat ailli mmi tga amarg n nnasiha amarg f igigiln d imzlad d umukris n tmazight.
Tabaɛmrant d umarar
Tssnti umarg ɣ 1983 d anaẓur rrays Jamɛ Lḥmidi , ḍffir may ad tarabut n actuk d tssnti asusr n tamdyazt usggas 1984 d mulay Muḥamad Blfqih , llliɣ ar tallas iẓlan n rraysa Tiḥiḥit tmquṛn d ṛqiya tadmsirt . Ɣ usggas 1988 tmmuti s tinml n Ḥaj Muḥamad Admsir , ɣ 1990 tskr Fatima Tabaɛmrant tarabut nns ur tmuṭl af ad a tt tskr tizi nns , d tisfif nns nzat bahra acku tzḍar a tskr tamamakt tburz sis ɣ usarag n tẓuṛi , s tiguriwin n iẓlan nns d aẓawan nns amarg inu ɣikli ar as tini Tabaɛmrant , tyusan ula s imsli nns adunan . Tzḍar uḍffir n mayad mnck n tiwizin n tẓuṛi kra gisn zrin usrid ɣ tanzwayt d ttilifizyun tanamurt . D tiwizi n timnswunin am tasdawt n anbdu d asgraw ṛaja agadir , tzri tugt n inmugarn ɣ akk n timnaḍin ɣ Lmɣrib ula brra nns zund : Milan, Bariz, Utrixt, Bruksil ...
hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn